हर वॉक के साथ अपना समय 30 सेकंड से एक मिनट तक, तब तक बढ़ाते जाइए, जब तक आप 10-मिनट की वॉक नहीं करने लगते हैं। और हाँ, अगर आप अगले दिन, पिछले दिन की वॉक से अधिक नहीं कर पाते हैं, तब परेशान मत हो जाइयेगा। अपने लिए एक लक्ष्य तय कीजिये और उसी पर टिके रहिए, आप देखेंगे कि आप अपनी कल्पना से अधिक जल्दी उस लक्ष्य तक पहुँच जाएँगे। 10-मिनट पहुँच जाने के बाद, आपके बढ़ने की दर कम हो सकती है, मगर हर हफ़्ते अपने वॉक करने के समय को 5 मिनट बढ़ाने की कोशिश करते ही रहिए। ओवल मैदान से हट कर शहर की सड़कों पर चलने का प्रयास करिए। आपको चढ़ाई और ढलान मिलेगी, और इससे आपकी वॉक करने की कठिनाई का स्तर बढ़ जाएगा। कोशिश करिए कि आपको वॉक करने के लिए और भी कठिन रास्तों का पता चलता रहे, ताकि अंतिम चुनौती के रूप में आप पहाड़ों और चट्टानों पर हाइक (hike) करने के लिए प्रयास कर सकें। और भी अधिक एक्यूरेसी (accuracy) तथा प्रिसीज़न (precision) के लिए, आप हार्ट रेट मॉनिटर भी खरीद सकते हैं। अगर आप टार्गेट हार्ट रेट (टीएचआर) के अंतर्गत हैं, तब उसे अपने स्वास्थ्य के लिए लाभकर होने के लिए, आपको अपनी वॉक करने की गति को बढ़ाना पड़ेगा।  अगर आप एक निर्धारित समय के लिए अपने टीएचआर पर नहीं पहुंचेंगे, तब आपका शरीर फैट बर्न (burn) ही नहीं करेगा। बात जब वॉक करने की हो, तब वज़न में कमी और एरोबिक स्वास्थ्य (aerobic health) केवल लगातार कोशिश से ही मिलेगा, न कि बढ़ी हुई स्पीड या दूरी से। एक से दो मिनट तक तेज़ चलिये, और फिर धीमे हो कर दो मिनट तक सामान्य स्पीड से चलिये। और आराम के समय को जोड़ कर, जब तक आप अपने निर्धारित समय के लक्ष्य तक न पहुँचें, तब तक हर एक या दो दिनों पर एक इंटरवेल जोड़ते जाइए। जैसे-जैसे आप शारीरिक रूप से और अधिक फ़िट होते जाएँ, वैसे-वैसे आराम करने के समय को तब तक घटाते जाइए, जब तक कि वह एक मिनट या उससे भी कम न रह जाये।

How would you rephrase that briefly using Vietnamese?
Tăng thời gian. Tăng tốc độ và độ khó sau khi có thể đi được 45 phút mỗi ngày. Xác định nhịp tim mục tiêu và nhịp tim tối đa. Luyện tập ngắt quãng.